b'\n_START_ARTICLE_\nCornetita\n_START_SECTION_\nCaracter\xc3\xadstiques\n_START_PARAGRAPH_\nLa cornetita \xc3\xa9s un fosfat de f\xc3\xb3rmula qu\xc3\xadmica Cu\xe2\x82\x83(PO\xe2\x82\x84)(OH)\xe2\x82\x83. Cristal\xc2\xb7litza en el sistema ortor\xc3\xb2mbic. La seva duresa a l\'escala de Mohs \xc3\xa9s 4,5._NEWLINE_Segons la classificaci\xc3\xb3 de Nickel-Strunz, la cornetita pertany a "08.BE: Fosfats, etc. amb anions addicionals, sense H\xe2\x82\x82O, nom\xc3\xa9s amb cations de mida mitjana, (OH, etc.):RO\xe2\x82\x84 > 2:1" juntament amb els seg\xc3\xbcents minerals: augelita, grattarola\xc3\xafta, clinoclasa, arhbarita, gilmarita, allactita, flinkita, raade\xc3\xafta, argandita, clorofenicita, magnesioclorofenicita, gerdtremmelita, dixenita, hematolita, kraisslita, mcgovernita, araki\xc3\xafta, turtmannita, carlfrancisita, synadelfita, holdenita, kolicita, sabelli\xc3\xafta, jarosewichita, theisita, coparsita i waterhouse\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina L\'Etoile du Congo, situada a la localitat de Lubumbashi, a la regi\xc3\xb3 de Katanga (Rep\xc3\xbablica Democr\xc3\xa0tica del Congo). Tamb\xc3\xa9 ha estat descrita en altres indrets del pa\xc3\xads, aix\xc3\xad com a Sud-\xc3\xa0frica, Z\xc3\xa0mbia, el Marroc, Espanya, Alemanya, Austr\xc3\xa0lia, Xile i els Estats Units.'